आजादी के नारों का विरोध, लाल गुलामी छोड़ो वंदे मातरम बोलो के लगाए नारे
जगदलपुर | दिल्ली यूनिवर्सिटी के रामजश कॉलेज में लगे बस्तर के आजादी के नारों के विरोध में अब अभाविप के पूर्व कार्यकर्ता भी सामाने आ गए हैं। 72 घंटे पहले इस मामले में अभाविप कार्यकर्ताओं ने गोलबाजार चौक पर पुतला दहन किया था। इसके बाद शनिवार को पूर्व कार्यकर्ताओं ने इसी चौक पर एक सभा और विरोध प्रदर्शन का आयोजन किया।
आजादी के नारों के खिलाफ अभाविप के पूर्व कार्यकर्ता जो वर्तमान में वकील, पार्षद, विधायक, व्यवसायी के तौर पर समाज में कार्य कर रहे हैं उन्होंने मोर्चा खोला। यहां पूर्व कार्यकर्ताओं ने लाल गुलामी छोड़ो वंदे मातरम बोलो जैसे नारे जमकर लगाए। इसके बाद एक सभा का आयोजन भी किया गया। अभाविप के पूर्व कार्यकर्ता लक्षमण झा ने बताया कि बस्तर को नक्सलवाद पिछड़ेपन जैसी चीजों से आजादी चाहिए लेकिन कुछ लोग इस आजादी के मायने ही बदल रहे हैं। निगम के नेता प्रतिपक्ष संजय पांडे ने नुक्कड़ सभा को संबोधित करते हुए कहा कि देश विरोधी नारे लगाने वालों को हर स्तर में विरोध होगा। जो भी देश विरोधी नारे लगाएगा उसका विरोध किया जाएगा। कार्यक्रम में विधायक भोजराम नाग भी पहुंचे थे।
जगदलपुर. आजादी के नारों के विरोध में जमा हुए पूर्व कार्यकर्ता व अन्य।
hin_Deva hin_Deva hin_Deva hin_Deva